2015–2016 m. FIDE moterų Didžiojo prizo varžybos

2015-2016 m. FIDE moterų Didžiojo prizo varžybos () – tai serija iš penkių turnyrų. Serijos nugalėtoja įgyja teisę žaisti mačą dėl pasaulio čempionės titulo. Pirmąją vietą užėmė kinė Džju Vendžjin, kuri 2018 m. galės žaisti dešimties partijų mačą prieš 2017 m. atkrentamųjų mačų pasaulio šachmatų čempionę.

Varžybų formatas 

Pradžioje buvo numatyta, kad per dvejus metus įvyks keturi turnyrai kur dalyvautų 16-ka žaidėjų ir turnyre ratų sistema žaistų 12-ka dalyvių.
Tačiau 2016 m. kovo mėn. Maskvoje vykusiame FIDE prezidento tarybos posėdyje, ryšium su Hou Ifan pasitraukimu iš varžybų, pridėjo penktąjį turnyrą Chanty Mansijske, o dalyvių skaičių padidino iki dvidešimties.
FIDE pasiliko teisę keisti turnyrų vietas, datas, didinti turnyrų skaičių iki šešių, bendrą dalyvių skaičių iki 18-kos.
Kiekviena žaidėja galėjo žaisti keturiuose turnyruose, iš kurių tik trys – įskaitiniai. Kiekviena žaidėja turėjo pasirašyti sutikimą dalyvauti bent trijuose turnyruose. Sužinojusios apie po turnyrų vietas ir datas dalyvės privalėjo pasirinkti, kuriuose  pageidautų dalyvauti.

Laikas galvojimui: pirmiesiems  40 ėjimų ėjimų - 90 min., o likusiems iki partijos pabaigos - 30 min. Be to, po kiekvieno atlikto ėjimo pridedama - 30 sek.

Didžiojo prizo balai nustatomi pagal užimtą vietą: kai kelios žaidėjos turnyre surenka po lygiai taškų, balai joms padalijami po lygiai.
Suvedant varžybų rezultatus sumuojami tik trijų žaidėjos sėkmingiausių turnyrų balai. 

Didžiojo prizo varžybų nugalėtoja įgyja 2017 m. trečiame ketvirtyje teisę žaisti dešimties partijų mačą dėl moterų šachmatų pasaulio čempionės titulo. Jei Didžiojo prizo varžybas laimėtų pasaulio čempionė, tai pretendentės vieta atitektų antrąją vietą taurės varžybose užėmusiai šachmatininkei.

Dalyvių sąrašas  
Į  2015-2016 m. Didžiojo prizo varžybas patekusios bei atsarginės šahmatininkės.

Varžybos

Atskirų turnyrų prizai ir balai 
Turnyro organizatoriai skiria prizinį fondą – 75 000 eurų, kuris yra padalintas: 60 000 eurų tiesioginiam turnyro dalyvių prizams ir 15 000 eurų į bendrą varžybų prizinį fondą, kuris paskirstomas pirmoms aštuonioms bendrą galutinę vietą užėmusioms žaidėjoms.

Piniginius prizus gauna 12-ka Didžiojo prizo turnyro dalyvių. Prizo dydis priklauso nuo užimtos vietos turnyre.

2015–2016 m. Didžiojo prizo varžybų prizai

Turnyrai 
2015–2016 m. moterų Didžiojo prizo šachmatų varžybas sudarė penki turnyraiː

  Monte Karle – 2015 m. spalio 3-15 d.,

 Teherane – 2016 m. vasario 11 – 23 d., 2016 m. balandžio 19 – gegužės 2 d.,

 Batumyje – 2016 m. balandžio 19 – gegužės 3 d., 

 Čengdu – 2016 m. liepos 1 – 15 d.,

 Chanty Mansijske – 2016 m. lapkričio 18 – gruodžio 2 d.

Dalyvių vietos 2015–2016 m. moterų Didžiojo prizo varžybose 
Dalyvių užimtos vietos įvertinus trijų sėkmingiausių turnyrų rezultatus. 

Pastaba. Kinė didmeistrė, turėjusi aukščiausią iš visų moterų – Didžiojo prizo varžybų dalyvių reitingą, keturis kartus pasaulio čempionė Hou Ifan, po pirmojo turnyro Monte Karle, kuriame buvo užėmusi pirmąją vietą, pasitraukė iš varžybų.

Šaltiniai

Nuorodos 
 Turnyrai (Chess news)
 Moterų Didžiojo prizo turnyras Montekarle (Monake) (2015)
  Moterų Didžiojo prizo turnyras Teherane (2016)
  Moterų Didžiojo prizo turnyras Batumyje(2016)
 Moterų Didžiojo prizo turnyras Chengdu(2016)
 Moterų Didžiojo prizo turnyras Chanty Mansijske (2016)

Moterų šachmatų varžybos
FIDE Didžiojo prizo varžybos